चेन्नई ओपन : पेस-भूपति की जोड़ी फाइनल में  
लिएंडर पेस और महेश भूपति की जोड़ी ने सेमीफाइनल में क्रोएशिया के मैरिन सिलिक और इवान डोगिग की जोड़ी को हराकर फाइनल में प्रवेश कर लिया।
लिएंडर पेस और महेश भूपति की जोड़ी ने चेन्नई ओपन के सेमीफाइनल में क्रोएशिया के मैरिन सिलिक और इवान डोगिग की जोड़ी को हराकर फाइनल में प्रवेश कर लिया। पेस और भूपति की जोड़ी ने अपनी जीत को रोमांचक बताया।  पेस और भूपति की जोड़ी पिछले आठ साल में पहली बार साथ दिखाई दी है। इस जोड़ी ने क्रोएशिया की जोड़ी को 6-1, 7-6 (4), 10-5 से हरा कर डबल्स फाइनल में प्रवेश किया। पेस ने जोर देते हुए कहा, हम दो बहुत अच्छे खिलाड़ियों के साथ खेले।  डबल्स फाइनल में पेस-भूपति की जोड़ी का सामना डच-अमेरिकन जोड़ी रॉबिन हास और डेविड मार्टिन से होगा। हास और मार्टिन की इस जोड़ी ने जैंको टिपसैरेविक और सिमोन बोलेली की जोड़ी को 2-6, 6-3, 10-7 से हराया। यह मुकाबला करीब 66 मिनट चला।